
Zajedno s mužem i troje djece živim u Njemačkoj. Nedavno mi se pružila prilika da radim u štampariji novina na poslovima stavljanja (ubacivanja) reklamnih letaka u novine. S obzirom da su to reklame supermarketa i u njima često bude reklama za alkohol ili svinjsko meso ili nešto drugo nedozvoljeno, zanima me da li mi je ***[haram](https://pitajucene.com/search/haram/questions/ "Pretraži pitanja o haramu")*** da tu radim? Da napomenem da su drugi šerijatski uvjeti ispunjeni: sve su žene (znači, nema miješanja s muškarcima) i moj muž je saglasan da radim, treba nam odgovor o dozvoljenosti ove vrste posla. Moj nijet je da mogu malo pomoći svoje roditelje koji su u Bosni penzioneri i školuju moju malu sestru.


* 
* 
* 
* 
* 
* 
* 

 
Da li je dozvoljena podjela letaka sa haram sadržajem?

Nema smetnje da muslimanka radi na bilo kojem mjestu gdje nije prinuđena činiti šerijatske suprotnosti, iako je osnova da muslimanka boravi u svojoj kući i odgaja djecu, a da se muž brine za opskrbu. Što se tiče spomenutog radnog mjesta, ono je sporno jer se radi o reklamama koje podstiču ljude na kupovinu zabranjenih proizvoda, što se tretira potpomaganjem u griješenju i nepokornosti. Uzvišeni Allah kaže: “Potpomažite se u dobročinstvu i bogobojaznosti, a ne potpomažite se u grijehu i neprijateljstvu.” (El-Maida, 2) Svako radno mjesto gdje se proizvode zabranjene stvari ili pomaže proizvodnja ili distribucija spornih proizvoda, zabranjeno je sa šerijatskog aspekta. Osoba koja radi na ovakvom radnom mjestu ima grijeh shodno količini i obimu zabranjenih proizvoda u spomenutim reklamama, a Allah najbolje zna.


O pitanju zapošljavanja žene i radu na islamom zabranjenim poslovima, više možete pročitati na sljedećim linkovima:


<http://minber.ba.dedi474.your-server.de/fetve//index.php?option=com_content&task=view&id=903&Itemid=77>


<http://minber.ba/index.php/component/content/article?id=9585:o-zaposlenju-muslimanke>


<http://minber.ba/fetve/index2.php?option=com_content&do_pdf=1&id=365>


<http://minber.ba.dedi474.your-server.de/fetve//index.php?option=com_content&task=view&id=1134&Itemid=58>.


Odgovorio: dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


